Andrejus Končialovskis
Andrejus Končialovskis (rus. Андрей Сергеевич Кончаловский, g. 1937 m. rugpjūčio 20 d.) – rusų režisierius, scenaristas. Gimė Maskvoje (Rusija). Kilęs iš LDK didikų giminės. 1965 m. baigė režisūros studijas Kinematografijos institute (VGIK). Vaidino filmuose „Mano vardas Ivanas“ ir „Lenino sargybinis“, buvo Andrejaus Tarkovskio filmo „Andrejus Rubliovas“ scenarijaus bendraautoris. Jis sėkmingai režisavo Sovietų Sąjungoje. Nuo 1980 m. gyveno JAV, režisavo Holivude, 10-ajame dešimtmety grįžo į Rusiją. Režisierius pelnė daugelį prestižinių kino apdovanojimų.